《过清远峡》
元代·梁士楚

两岸青山翠欲流，天涯萍迹便堪游。层峦倒影藏仙窟，一水新堪荡客舟。

系石藤萝常伴月，穿云猿狖自鸣秋。凝眸未尽寻幽兴，直欲高飞最上头。

作者简介：广东番禺人，字思立。嘉靖三十一年举于乡。入仕，授诏安县令。屡破倭寇，迁贵州参议。居官谨慎，御下有恩。有《木湾集》、《沿海要害图说》。